ओडिशा में सामने आए Coronavirus संक्रमण के 64 नए मामले, एक रोगी की मौत
ओडिशा में कोरोना वायरस संक्रमण के 64 नए मामले सामने आने के बाद संक्रमितों की कुल संख्या शुक्रवार को बढ़कर 3,38,056 हो गई जबकि एक रोगी की मौत के साथ ही मृतकों की तादाद 1,918 पर पहुंच गई है।
भुवनेश्वर: ओडिशा में कोरोना वायरस संक्रमण के 64 नए मामले सामने आने के बाद संक्रमितों की कुल संख्या शुक्रवार को बढ़कर 3,38,056 हो गई जबकि एक रोगी की मौत के साथ ही मृतकों की तादाद 1,918 पर पहुंच गई है। एक स्वास्थ्य अधिकारी ने यह जानकारी दी। उन्होंने कहा कि पृथकवास केन्द्रों में 37 नए मामले सामने सामने आए हैं जबकि संक्रमितों के संपर्क में आए लोगों का पता लगाने के दौरान 27 लोग वायरस से संक्रमित मिले। अधिकारी ने कहा कि सुंदरगढ़ जिले में सबसे अधिक 10 नए मामले सामने आए हैं। इसके अलावा मयूरभंज में आठ और कटक में सात मामले सामने आए हैं। राज्य में उपचाराधीन रोगियों की संख्या 677 है। 3,35,408 लोग संक्रमण से उबर चुके हैं।वहीं, भारत में एक दिन में कोविड-19 के 23,285 नए मामले सामने आने के बाद देश में संक्रमितों की संख्या बढ़कर 1,13,08,846 हो गई। आंकड़ों के अनुसार, पिछले करीब 78 दिनों में सामने आए ये सर्वाधिक नए मामले हैं। इससे पहले, 24 दिसम्बर को एक दिन में 24,712 नए मामले सामने आए थे। केन्द्रीय स्वास्थ्य मंत्रालय की ओर से जारी किए गए आंकड़ों के अनुसार, 117 और लोगों की मौत के बाद मृतक संख्या बढ़कर 1,58,306 हो गई। देश में उपचाराधीन मामलों में भी बढ़ोतरी दर्ज की गई है और अभी 1,97,237 लोगों का कोरोना वायरस संक्रमण का इलाज चल रहा है, जो कुल मामलों का 1.74 प्रतिशत है।आंकड़ों के अनुसार, देश में कुल 1,09,53,303 लोग संक्रमण मुक्त हो चुके हैं। मरीजों के ठीक होने की राष्ट्रीय दर गिरकर 96.86 प्रतिशत हो गई है। वहीं, कोविड-19 से मृत्यु दर 1.40 प्रतिशत है। देश में पिछले साल सात अगस्त में संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख, 20 नवम्बर को 90 लाख और 19 दिसम्बर को एक करोड़ के पार चले गए थे। भारतीय आयुर्विज्ञान अनुसंधान परिषद (आईसीएमआर) के अनुसार, देश में अभी तक 22,49,98,638 नमूनों की कोविड-19 संबंधी जांच की गई है। इनमें से 7,40,345 नमूनों की जांच बृहस्पतिवार को की गई थी। आंकड़ों के अनुसार, पिछले 24 घंटे में वायरस से जिन 117 और लोगों की मौत हुई है, उनमें से महाराष्ट्र के 57, पंजाब के 18 और केरल के 13 लोग थे। मंत्रालय के आंकड़ों के अनुसार, देश में वायरस से कुल 1,58,306 लोगों की मौत हुई, जिनमें से महाराष्ट्र के 52,667, तमिलनाडु के 12,535, कर्नाटक के 12,381, दिल्ली के 10,934, पश्चिम बंगाल के 10,286, उत्तर प्रदेश के 8,741 और आंध्र प्रदेश के 7,179 लोग थे। स्वास्थ्य मंत्रालय ने बताया कि अभी तक जिन लोगों की मौत हुई है उनमें से 70 प्रतिशत से ज्यादा मरीजों को अन्य बीमारियां भी थीं। मंत्रालय ने अपनी वेबसाइट पर बताया कि उसके आंकड़ों का आईसीएमआर के आंकड़ों के साथ मिलान किया जा रहा है। ये भी पढ़ें